Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 346/13/8803	Košice II, 8.7.2015
EEČ : 2-64-214-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 8.8.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1  Trestného zákona, ktorého sa dopustil tak, že:
od presne nezisteného času v roku 2013  až do 16.05.2013, kedy o 00.20 hod. bol v XXXXX na ul. XXXXX pri športovej hale XXXXX kontrolovaný  príslušníkmi Odboru poriadkovej polície Krajského riaditeľstva  PZ XXXXX,  prechovával v papierovej skladačke  130 mg  rastliny rodu Cannabis (konope) s obsahom viac ako 10 mg tetrahydrokanabinolu, čo zodpovedá najmenej jednej obvykle jednorazovej  dávke na použitie, pričom rastliny rodu Cannabis ( konope ) sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok, 

Uznesením prokurátora Okresnej prokuratúry XXXXX II zo dňa 8.8.2013, spisová značka 2 Pv 346/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX II sp.zn. XXXXX zo dňa 06.08.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1  Trestného zákona na tom skutkovom základe, ako je to uvedené vo výrokovej  časti tohto uznesenia. 

Podľa § 216 ods.2 Tr. poriadku bola obvinenému určená skúšobná doba v trvaní 184 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 20.08.2013. 

Skúšobná doba podmienečného zastavenia trestného stíhania uplynula dňa 20.02.2015.

Z odpisu z registra trestov vyplýva, že obv. XXXXX nebol v skúšobnej dobe odsúdený. Z miesta bydliska je hodnotený všeobecne. 

Lustráciou v policajnom systéme Avízo, ako aj lustráciou v evidenciách Generálnej prokuratúry SR bolo zistené, že v súčasnej dobe sa voči obv. Šiplákovi nevedie žiadne trestné stíhanie.

Z výpisu z Ústrednej evidencie priestupkov MV SR, zo správy Okresného dopravného inšpektorátu Okresného riaditeľstva PZ XXXXX a z evidenčnej karty vodiča vyplýva, že počas skúšobnej doby bola dňa 10.09.2014 obv. XXXXX uložená v blokovom konaní  pokuta vo výške 10 EUR za priestupok proti bezpečnosti a plynulosti cestnej premávky.  

Z fotokópie predmetného bloku na pokutu zaslanú Okresným dopravným inšpektorátom Okresného riaditeľstva PZ XXXXX vyplýva, že obv. XXXXX zaplatil túto pokutu dňa 10.09.2014. Z uvedeného je zrejmé, že postih za uvedený priestupok je v súčasnej dobe už zahladený. 
 
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX splnil podmienky uvedené v § 217  Trestného poriadku,  bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor